DA Den Europæiske Unions Tidende C 144/1

BERETNING OM DEN BUDGETMÆSSIGE OG FINANSIELLE FORVALTNING I REGNSKABSÅRET 2008

(2009/C 144/01)

INDHOLDSFORTEGNELSE

Beretning om den budgetmæssige og finansielle forvaltning i regnskabsåret 2008

1. Indledning

2. Oversigt over budgetgennemførelsen 2008

3. Budgetgennemførelsen 2008 efter kapitel

Bilag — Tabel over regnskabsårets budgetgennemførelse 2008

Bilag I: Budgetoverførsler foretaget i 2008 inden for rammerne af finansforordningens artikel 22 og 24

Bilag II: Sammenligning efter kapitel af indtægtsudnyttelsen i 2008 i forhold til 2007

Bilag III: Budgetgennemførelse af indtægterne efter afsnit

Bilag IV: Sammenligning efter kapitel af bevillingsudnyttelsen i 2008 i forhold til 2007

Bilag V: Budgetgennemførelse af bevillingerne efter afsnit

Bilag VI: Detaljer i bevillingsgennemførelse 2008 — indeks 1 og 4

Beretning om den budgetmæssige og finansielle forvaltning i regnskabsåret 2008

1. INDLEDNING

Denne beretning, der i overensstemmelse med finansforordningens artikel 122 og artikel 185 i gennemførelsesbestemmelserne ledsager Domstolens årsregnskaber for 2008, redegør for udnyttelsesgraden af bevillingerne. Endvidere indeholder den kortfattede oplysninger om bevillingsoverførsler mellem de forskellige budgetposter, der er foretaget i løbet af regnskabsåret 2008.

Denne beretnings kapitel 2 indeholder en oversigt over budgetgennemførelsen i 2008, og i kapitel 3 undersøges udviklingen i budgetposterne for hvert enkelt kapitel i budgettet mere detaljeret.

Endelig indeholder bilagene — i form af taltabeller — detaljerede oplysninger om samme budgetgennemførelse 2008.

Hvad angår den egentlige judicielle virksomhed opfordres læseren til at konsultere Domstolens årsrapport for 2008 på Curias internetside (http://curia.europa.eu), der indeholder detaljerede oplysninger og statistikker om den judicielle virksomhed i Domstolen, Retten i Første Instans og Personaleretten.

2. OVERSIGT OVER BUDGETGENNEMFØRELSEN 2008

2. 1. Indtægter

Domstolens forventede indtægter for regnskabsåret 2008 udgjorde 36 539 000 EUR.

Som det fremgår af tabel 1 herunder, er de konstaterede fordringer vedrørende regnskabsåret 2008 på38 785 961 EUR og 6,15 % højere end antaget (1).

Tabel 1

Indtægtsoverslag og konstaterede fordringer

(EUR) Afsnit Indtægts-overslag 2008 Konstaterede fordringer 2008 % af det samlede beløb 4. Indtægter fra personer, der er knyttet til institutionerne og andre fællesskabsorganer 36 439 000,00 37 644 913,84 97,06 5. Indtægter i forbindelse med institutionens administration 90 000,00 1 112 497,04 2,87 9. Diverse indtægter 10 000,00 28 551,00 0,07 I alt 36 539 000,00 38 785 961,88 100,00 % 100 % 106,15 %

Det bemærkes, at konstaterede indtægtsfordringer under afsnit 4 (hovedsagligt tilbageholdelser foretaget i medlemmernes og de ansattes vederlag som skatter og sociale bidrag) repræsenterer en meget stor procentdel af de samlede indtægter (97,06 %), idet indtægterne under afsnit 5 og 9 (hovedsagligt salgsprovenuet af publikationer, tilbagebetalinger af forsikringer, tilbagebetalinger af telekommunikation og finansielle produkter) alene repræsenterer under 3 % af det samlede beløb.

Bilag II og III indeholder supplerende taloplysninger om alle indtægtsstrømme (fremførte indtægtsfordringer, konstaterede indtægtsfordringer og indsamlede indtægtsfordringer).

Det bemærkes, at de opkrævede indtægter (38 737 467 EUR) udgør 99,88 % af de konstaterede fordringer i 2008 (99,18 % i 2007).

Hvad angår indtægterne af de konstaterede fordringer i det tidligere regnskabsår viser tabel 2 nedenfor, at indtægterne i afsnit 4 — sådan som det er tilfældet for indtægterne i regnskabsåret — udgør den største del af alle indtægter af de konstaterede fordringer (93,83 %). De beløb, der mangler at blive opkrævet i afsnit 4, svarer hovedsagligt til de beløb, der skal opkræves af de nationale pensionsorganer i forbindelse med overførsler af pensionsrettigheder.

Tabel 2

Indtægter af de konstaterede fordringer

(EUR) Afsnit Fremførsler fra regnskabsåret 2007 til 2008 Indtægter af de konstaterede fordringer % af det samlede beløb 4. Indtægter fra personer, der er knyttet til institutionerne og andre fællesskabsorganer 308 417,42 272 608,32 93,83 5. Indtægter i forbindelse med institutionens administration 19 182,76 17 917,35 6,17 9. Diverse indtægter 0,00 0,00 0,00 I alt 327 600,18 290 525,67 100,00 % 100 % 88,68 %

2.2. Udgifter

2.2.1. Regnskabsårets bevillinger

Bevillingerne på Domstolens budget for regnskabsåret 2008 beløb sig til 294 077 591 EUR.

Som det fremgår af tabel 3 nedenfor, er budgetgennemførelsen for regnskabsåret 2008 på 290 385 281 EUR, hvilket afspejler en meget høj udnyttelsesgrad for de endelige bevillinger på 98,74 % og er en forbedring i forhold til det foregående år (97,40 % i 2007).

Det bemærkes ligeledes, at som for de tidligere år er mere end tre fjerdedele af Domstolens budget forbeholdt personaleudgifter (75,30 % i 2008).

Tabel 3

Forpligtelser af bevillinger i regnskabsåret

(EUR) Afsnit Bevillinger i regnskabsåret 2008 Forpligtelser i regnskabsåret 2008 % af det samlede beløb 1. Personer, der er knyttet til institutionen 222 070 742,00 218 656 267,51 75,30 2. Bygninger, inventar, udstyr og forskellige driftsudgifter 71 970 249,00 71 717 563,28 24,70 3. Udgifter i forbindelse med institutionens udførelse af specifikke opgaver 36 600,00 11 450,27 — 10. Andre udgifter 0,00 0,00 — I alt 294 077 591,00 290 385 281,06 100,00 % 100 % 98,74 %

Bilag IV, V og VI indeholder detaljerede supplerende taloplysninger om anvendelsen af bevillinger i regnskabsåret 2008 (sammenligning i forhold til 2007, generel udnyttelsesgrad og detaljeret udnyttelse pr. budgetpost).

2.2.2. Fremførte bevillinger

Tabel 4 nedenfor viser, at de bevillinger, der blev fremført fra regnskabsåret 2007 til regnskabsåret 2008, hvis samlede beløb udgjorde 12 919 099 EUR, i vidt omfang er blevet udnyttet (91,42 % i 2008 i forhold til en udnyttelsesgrad på 87,53 % i 2007 for de fremførte bevillinger fra regnskabsåret 2006 til 2007).

Tabel 4

Udnyttelse af fremførte bevillinger

(EUR) Afsnit Fremførte bevillingerfra 2007 til 2008 Betalinger over fremførte bevillinger Annullationer 1. Personer, der er knyttet til institutionen 3 544 641,35 2 980 571,66 564 069,69 2. Bygninger, inventar, udstyr og forskellige driftsudgifter 9 372 458,01 8 828 072,58 544 385,43 3. Udgifter i forbindelse med institutionens udførelse af specifikke opgaver 2 000,00 2 000,00 0,00 10. Andre udgifter 0,00 0,00 0,00 I alt 12 919 099,36 11 810 644,24 1 108 455,12 % 100 % 91,4 % 8,58 %

Bilag V og VI indeholder detaljerede supplerende taloplysninger om anvendelsen af fremførte bevillinger fra regnskabsåret 2007 til 2008 (generel udnyttelsesgrad og detaljeret udnyttelse pr. budgetpost).

2.2.3. Overførsel af bevillinger

I løbet af regnskabsåret 2008 foretog Domstolen 18 budgetoverførsler i medfør af finansforordningens artikel 22 og 24 for et samlet beløb på10 931 540 EUR svarende til et noget lavere beløb end beløbet for overførelser af samme art foretaget i 2007 (17 overførsler for et samlet beløb på 14 831 500 EUR).

I overensstemmelse med finansforordningens artikel 22, stk. 2, og artikel 24, stk. 2, 3 og 4, gav otte bevillingsoverførsler anledning til en meddelelse til budgetmyndigheden. Disse overførsler udgør tilsammen8 695 500 EUR og svarer til næsten 80 % af det samlede beløb for regnskabsårets overførsler.

Desuden er der blevet foretaget ti overførsler inden for bestemmelserne, der ikke blev meddelt budgetmyndigheden, som fastsat i finansforordningens artikel 22, stk. 4, for et samlet beløb på 2 236 040 EUR, hvilket svarer til 20 % af det samlede beløb for regnskabsårets bevillinger.

Bilag I viser detaljerne for alle disse overførsler af bevillinger samt de pågældende budgetposter.

3. BUDGETGENNEMFØRELSE 2008 EFTER KAPITEL

3.1. Afsnit 1 — Personer, der er knyttet til institutionen

Som tabel 5 nedenfor viser, er den endelige budgettildeling under afsnit 1 for regnskabsåret 2008 på222 070 742 EUR og udgør ca. 76 % af Domstolens samlede budget. Af disse bevillinger blev der indgået forpligtelser for218 656 267 EUR svarende til en meget høj udnyttelsesgrad på 98,46 % (mod 96,89 % i 2007). Udgifterne under dette afsnit er steget med 6,03 % i forhold til 2007.

Tabel 5

Udnyttelse af regnskabsårets bevillinger

(EUR) Afsnit 1 Bevillinger i regnskabsåret 2008 Forpligtelser i regnskabsåret 2008 Udnyttelsesgrad i % 1 0. Medlemmer af institutionen 28 824 623,00 28 131 683,65 97,60 1 2. Tjenestemænd og midlertidigt ansatte 174 905 500,00 172 675 432,74 98,72 1 4. Andre ansatte og eksterne ydelser 14 396 460,00 13 964 180,16 97,00 1 6. Andre udgifter vedrørende personer, der er knyttet til institutionen 3 944 159,00 3 884 970,96 98,50 I alt 222 070 742,00 218 656 267,51 98,46

3.1.1. Kapitel 1 0 — Medlemmer af institutionen

Af dette kapitels endelige bevillinger på28 824 623 EUR blev der indgået forpligtelser for28 131 683 EUR svarende til en høj udnyttelsesgrad på 97,60 %, som er en væsentlig forbedring i forhold til regnskabsåret 2007 (93,91 %).

Det skal bemærkes, at den største del af de bevillinger, der var blevet ansøgt om for kapitel 10 under regnskabsåret 2008, var beregnet på grundlag af en lønstigningsrate på 2,2 %, hvorimod den reelle stigning, som blev fastsat i december 2007, alene var 1,4 %. Denne stigningsdifference på 0,8 % har givet mulighed for en besparelse af bevillinger i forhold til de oprindelige beregninger.

Desuden kan der ligeledes konstateres visse besparelser i de budgetposter, der er knyttet til de vedtægtsmæssige udgifter vedrørende fornyelsen af medlemmerne af de tre retsinstanser (overgangsgodtgørelser, rettigheder ved tiltræden, forflyttelse eller udtræden). Sådanne forskelle følger af den normale forberedelsesproces for budgettet, der kræver, at forventningerne om fornyelse af medlemmerne realiseres meget tidligt (næsten halvandet år før tidspunkterne for fornyelserne) på forsigtigt grundlag, mens den faktiske fornyelse af medlemmerne herefter er resultatet af både medlemsstaternes beslutninger og medlemmerne af retsinstansernes individuelle beslutninger.

Det er endvidere blevet muligt at foretage visse ændringer i den oprindelige henlæggelse af dette kapitels bevillinger, som der er redegjort for detaljeret i bilag I. Ud over en intern forstærkning i kapitel 1 0 (artikel 1 0 3 »Pensioner«, der skyldes ikke forudsigelig udtræden af medlemmer, der havde ansøgt om pension) er overførslerne blevet indbetalt på den eneste konto 2 0 0 1 »Leje/køb« i afsnit 2 (jf. kommentarer nedenfor vedrørende bevillingerne i kapitel 2 0 »Bygninger og omkostninger i forbindelse hermed«).

3.1.2. Kapitel 1 2 — Tjenestemænd og midlertidigt ansatte

Af dette kapitels endelige bevillinger på174 905 500 EUR blev der indgået forpligtelser for172 675 432 EUR svarende til en høj udnyttelsesgrad på 98,72 %, hvilket er en forbedring i forhold til 2007 (97,68 %).

Disse gode resultater er frugten af en meget aktiv ansættelsespolitik fra alle sider i Domstolens tjenestegrene. Ansættelsesgraden er meget tilfredsstillende for de stillinger, der blev bevilget til udvidelsen i 2004, og tillige meget opmuntrende for så vidt angår stillinger fra den seneste EUR 2-udvidelse. Ved medregning af stillingerne uden for udvidelsen er ansættelsesgraden den 31. december 2008 på 98 %, hvilket er et meget højt tal, henset til virkningen af den sædvanlige personaleudskiftning.

Imidlertid er der foretaget visse besparelser af bevillingerne i kapitel 1 2, der hovedsagligt skyldes følgende:

— De ansøgte bevillinger for de pågældende konti for lønninger og forbundne udgifter for regnskabsåret 2008 var beregnet på grundlag af en lønstigningsrate på 2,2 %, hvorimod den reelle stigning, som blev fastsat i december 2007, alene var 1,4 %. I hele året er der derfor sket en besparelse på lønningerne.

— Ansættelsesraten har været lavere end forudset, og der har fortsat været visse problemer med at ansætte personer med særlige kvalifikationer (edb og tolkning).

Det skal understreges, at det konstaterede overskud er relativt lille, når henses dels til den samlede størrelse af kapitel 1 2 (ca. 60 % af hele Domstolens budget), og dels til de problemer, der er forbundet med budgetmæssige overslag, som udarbejdes næsten 12 måneder på forhånd, under anvendelse af visse fremskrivningsparametre, som uundgåeligt må have karakter af skøn (lønstigningsraten, inflationsraten, ansættelsesraten eller raten for personaleudskiftning). Domstolens konstante bestræbelser i de seneste år (hvad angår kvaliteten af dens fremskrivninger og den årlige budgetforvaltning) har desuden gjort det muligt at begrænse de konstaterede overskud, hvilket er en tendens, som bekræftes i 2008.

Det er endvidere blevet muligt at foretage visse ændringer i den oprindelige henlæggelse af dette kapitels bevillinger, som der er redegjort for detaljeret i bilag I. Ud over en intern forstærkning af kapitlet (konto 1 2 0 4 »Rettigheder ved tiltræden, forflyttelse eller udtræden«) har bevillingsoverførslerne for den største dels vedkommende gjort det muligt at forstærke konto 2 0 0 1 »Leje/Køb«, og for en mindre dels vedkommende konto 1 6 1 2 »Efteruddannelse«, konto 2 1 0 0 »Indkøb, arbejder, vedligeholdelse og tilpasning af materiel og programmel og dertil hørende arbejder« og konto 2 1 0 1 »Eksterne ydelser til drift, udvikling og tilpasning af edb-systemer« (kommentarerne hertil er anført nedenfor under de pågældende forskellige afsnit i budgettet).

3.1.3. . Kapitel 1 4 — Andre ansatte og eksterne ydelser

Generelt er der af dette kapitels endelige bevillinger på14 396 460 EUR indgået forpligtelser for13 964 180 EUR svarende til en høj udnyttelsesgrad på 97 %, hvilket er en klar forbedring i forhold til 2007 (93,94 %).

To konti i dette kapitel repræsenterer over 93 % af de endelige bevillinger. Det drejer sig om konto 1 4 0 0 — »Andre ansatte«, hvis meget høje udnyttelsesgrad er på 99,73 % (98,83 % i 2007) og konto 1 4 0 6 — »Eksterne ydelser på sprogområdet«, hvis udnyttelsesgrad er på 96,98 %, hvilket er en klar forbedring i forhold til 2007 (93,54 %). På dette sidstnævnte område, der på én gang omfatter de eksterne ydelser til oversættelse og tolkning, der er forudsætningen for at den judicielle virksomhed kan fungere tilfredsstillende, beror forbedringen af udnyttelsen af bevillingerne hovedsagligt på stigningen i den judicielle aktivitet, men ligeledes delvist ved de særlige vanskeligheder ved ansættelsen af tolke på grund af de utilstrækkelige reservelister.

3.1.4. Kapitel 6 — Andre udgifter vedrørende personer, der er knyttet til institutionen

Af dette kapitels endelige bevillinger på3 944 159 EUR er der indgået forpligtelser for3 884 970 EUR svarende til en høj udnyttelsesgrad på 98,5 %, hvilket er en klar forbedring i forhold til 2007 (95,19 %).

To konti i dette kapitel repræsenterer mere end 77 % af de endelige bevillinger. Det drejer sig om konto 1 6 1 2 »Efteruddannelse«, hvis udnyttelsesgrad er på 97,80 %, og konto 1 6 5 4 »Dagcenteret for børn«, hvis udnyttelsesgrad er på 100 %.

Som det fremgår af bilag I, har de overførsler, der er foretaget fra kapitel 1 2, gjort det muligt at imødegå uforudsigelige behov, der er blevet konstateret i kapitel 1 6.

Dette er indledningsvis tilfældet med hensyn til konto 1 6 1 2 »Efteruddannelse«, hvortil der er overført midler fra kapitel 1 2 »Tjenestemænd og midlertidigt ansatte«, og som har måttet styrkes hovedsagligt for at imødegå stigningen i de særlige sproguddannelser for institutionens jurist-lingvister og tolke, i direkte forbindelse med udvidelsen i 2004 og derefter i 2007, men ligeledes i forbindelse med indførelsen den 1. marts 2008 af den præjudicielle hasteprocedure, der indebærer øgede krav til dækningen af sprog. Denne ansøgning om, at der tilføres flere midler til den sproglige uddannelse, skal ses i en større sammenhæng. For Domstolens vedkommende, hvor 50 % er ansat ved sprogtjenesterne (oversættelse og tolkning), er der tale om en langsigtet investering, der i øvrigt indtil nu har givet mulighed for at begrænse anmodningerne om nye stillinger på dette område maksimalt.

Dette er endvidere tilfældet med hensyn til konto 1 6 5 4 »Dagcenteret for børn«, der i sin helhed skal finansiere interinstitutionelle aktiviteter, hvor de institutioner, der forvalter dem, er Parlamentet for vuggestuerne og Kommissionen for børnehaverne og fritidshjemmet. Disse institutioner har stået over for en kraftig stigning i aktiviteterne vedrørende børnene (direkte forbundet med de to seneste udvidelser) med de konsekvenser, der følger deraf, i form af investeringer i infrastruktur og behov for eksternt, specialiseret personale. Oplysningerne om omfanget af disse stigninger og om deres indvirkning på budgettet forelå endnu ikke ved udarbejdelsen af budget 2008, hvorfor der er sket en overførsel af bevillingerne fra kapitel 1 2.

3.2. Afsnit 2 — Bygninger, inventar, udstyr og forskellige driftsudgifter

Som det fremgår af tabel 6 nedenfor, er den endelige budgettildeling under afsnit 2 for regnskabsåret 2008 på 71 970 249 EUR, der repræsenterer mindre end en fjerdedel af Domstolens samlede budget. Af disse bevillinger er der indgået forpligtelser for71 717 563 EUR svarende til en meget høj udnyttelsesgrad på 99,65 % (99,30 % i 2007).

Tabel 6

Udnyttelse af regnskabsårets bevillinger

(EUR) Afsnit 2 Bevillinger i regnskabsåret 2008 Forpligtelser i regnskabsåret 2008 % i alt 2 0. Ejendomme og omkostninger i forbindelse hermed 44 881 884,00 44 737 141,23 99,68 2 1. Edb, udstyr og inventar: indkøb, leje og vedligeholdelse 20 165 398,00 20 112 512,05 99,74 2 3. Løbende administrative udgifter 3 054 265,00 3 029 172,15 99,18 2 5. Møder og konferencer 728 340,00 704 344,23 96,71 2 7. 7. Information: anskaffelse, arkivering, produktion og udgivelse 3 140 362,00 3 134 393,62 99,81 I alt 71 970 249,00 71 717 563,28 99,65

3.2.1. Kapitel 2 0 — Ejendomme og omkostninger i forbindelse hermed

Af de endelige bevillinger i dette kapitel på44 881 884 EUR er der indgået forpligtelser for44 737 141 EUR svarende til 99,68 %.

Som forklaret nedenfor er forhøjelsen af udgifterne i dette kapitel (15,57 % i forhold til 2007) direkte forbundet med de nye investeringer, der er foretaget på ejendomsområdet.

De endelige bevillinger for artikel 2 0 0 »Bygninger« og 2 0 2 »Udgifter vedrørende bygninger« repræsenterer henholdsvis 76 % (34 168 359 EUR) og 24 % (10 713 525 EUR) af de samlede bevillinger i dette kapitel.

For så vidt angår artikel 2 0 0 er udgifterne under konto 2 0 0 0 »Leje« på11 182 459 EUR (udnyttelsesgrad på 100 %) og udgifterne under konto 2 0 0 1 »Leje/køb« på21 116 349 EUR (udnyttelsesgrad på 100 %). Udgifterne til denne sidstnævnte konto er i vidt omfang brugt til forudbetalinger på grundlag af kontrakter indgået med luxembourgske myndigheder til igangværende byggeprojekter, primært ejendomsprojektet vedrørende den nye palæbygning, der er blevet nødvendigt på grund af de to seneste udvidelser.

Dette sidstnævnte byggeprojekt har omfattet renoveringen af den gamle palæbygning samt opførelsen af en ringbygning uden om palæbygningen, af to høje tårne og af en forbindelsesgang mellem de gamle og de nye bygninger. Konstruktions- og renoveringsarbejderne er for den største dels vedkommende blevet afsluttet i 2008 og har gjort det muligt at installere Domstolens medlemmer og personale i de nye bygninger inden for de fastsatte frister.

Af hensyn til en forsvarlig økonomisk forvaltning og som allerede nævnt ovenfor har de bevillingsoverskud, der er blevet frigjort i budgettets kapitel 1 0 og 1 2 (i alt 7 mio. EUR), kunnet henlægges til forudbetalinger ud over dem, der allerede er blevet opført dertil i budgettet for 2008. En sådan transaktion ligger helt på linje med de af budgetmyndigheden udtrykte ønsker vedrørende Fællesskabets institutioners ejendomsprojekter med henblik på at begrænse den fremtidige budgetmæssige byrde ved sådanne projekter.

Det skal endvidere nævnes, at de bevillinger, der er blevet disponible på konto 2 0 0 7 »Nyindretning af lokaler« (som følge af manglende installation af visse flytbare hylder i den nye palæbygning), er blevet henlagt til konto 2 0 0 8 »Undersøgelser og faglig bistand i forbindelse med byggeprojekterne« med henblik på bedre at kunne følge dette vigtige ejendomsprojekt.

Hvad angår udgifterne i artikel 2 0 2 er der hovedsagligt tale om udgifter til rengøring og vedligeholdelse, energiforbrug og sikkerhedsforanstaltninger/overvågning af ejendommene, der udgør10 611 632 EUR (udnyttelsesgrad 99,05 %). Stigningen i disse udgifter er direkte forbundet med stigningen i antallet af medarbejdere og de nye arealer, der er blevet taget i brug.

3.2.2. Kapitel 2 1 — Edb, udstyr og inventar

Af de endelige bevillinger i dette kapitel på20 165 398 EUR er der indgået forpligtelser for20 112 512,05 EUR svarende til 99,74 %, og de vedrører for mere end 90 %’s vedkommende udgifterne til edb og inventar.

Ligesom med hensyn til udgifterne i kapitel 2 0 beror den betydelige stigning i udgifterne i dette kapitel (40,12 % i forhold til 2007) frem for alt på de nye investeringer (edb og udstyr), der er nødvendige for at tage de nye bygninger i brug i 2008.

Hvad angår artikel 2 1 0 »Udstyr, driftsudgifter og ydelser vedrørende datamatik og telekommunikation« er de løbende midler — som i de tidligere år — blevet brugt til regelmæssig fornyelse af materiel, vedligeholdelse af eksisterende systemer, løbende supportoperationer og nye edb-udviklingsprojekter på det judicielle og administrative område.

I den forbindelse har yderligere bevillinger (345 000 EUR hidrørende fra kapitel 1 2), der er henlagt til konto 2 1 0 1 »Eksterne ydelser til drift, udvikling og tilpasning af edb-systemerne«, gjort det muligt at imødegå vanskelighederne ved besættelse af edb-stillinger ved anvendelse af eksterne underleverancer med henblik på prioriterede anvendelser, herunder navnlig indførelsen af den nye præjudicielle hasteprocedure den 1. marts 2008, hvis omkostninger ikke var forudsigelige ved forberedelsen af budgettet for 2008.

Ud over denne tilbagevendende aktivitet er der, som fastsat, blevet anvendt en betydelig del af ressourcerne i artikel 2 1 0 (lidt over 3 mio. EUR) på fuldstændig installation af telefonnetværk og multimedie-netværket i de nye palæbygninger. Endvidere har en forstærkning af bevillinger (ca. 300 000 EUR) hidrørende fra kapitel 1 2 og konto 2 1 0 3 »Telekommunikation« gjort det muligt at forøge kapaciteten og redunansen for digitalnettet samt integrationen af et uafhængigt sikkerhedssystem, der ikke var forudset i de indledende specifikationer.

Hvad angår artikel 2 1 2 »Inventar« er der blevet udnyttet et beløb på 3,3 mio. EUR af den bevilling på 3,5 mio. EUR, der var bestemt til denne artikel, der, som fastsat, er blevet anvendt til nødvendige investeringer inden for området for ibrugtagning af nye bygninger.

3.2.3. Kapitel 2 3 — Løbende administrative udgifter

Af de endelige bevillinger i dette kapitel på3 054 265 EUR er der indgået forpligtelser for 3 029 172 EUR, svarende til 99,18 %.

Mere end 58 % af bevillingerne i dette kapitel er bestemt til to typer af udgifter:

— udgifterne under artikel 230 »Papir, kontorartikler og diverse hjælpematerialer«, der beløb sig til1 162 610,78 EUR (udnyttelsesgrad på 99,85 %), og

— udgifterne under artikel 2 3 6 »Porto«, der beløb sig til614 991,41 EUR (udnyttelsesgrad på 99,92 %).

Det bemærkes, at inden for dette kapitel har besparelserne inden for papirforbrug gjort det muligt at imødegå stigningen i frankeringsudgifterne.

Hvad endelig angår artikel 2 3 8 »Andre administrative udgifter« er der, som fastsat, blevet anvendt et beløb på næsten 1 mio. EUR af bevillingen på 1,2 mio., der er blevet fastsat i denne artikel, på udgifter til flytning af medlemmer og personale til de nye bygninger. Det er i øvrigt dette, der forklarer den betydelige forhøjelse af bevillinger i kapitel 2 3 i forhold til 2007 (38,8 %).

3.2.4. Kapitel 2 5 — Møder og konferencer

Af de endelige bevillinger i dette kapitel på728 340 EUR er der indgået forpligtelser for704 344 EUR svarende til 96,71 % (93,16 % i 2007).

Hvad angår udgifterne i dette kapitel har 2008 navnlig været præget af indvielsesceremonien for de nye palæbygninger den 4. december 2008.

3.2.5. Kapitel 2 7 — Information: køb, arkivering, produktion og publikation

Af de endelige bevillinger i dette kapitel på3 140 362 EUR er der blevet indgået forpligtelser for3 134 393 EUR svarende til 99,81 % (99,84 % i 2007).

Bevillingerne i dette kapitel er bestemt til to typer af udgifter, der helt og holdent bidrager til den judicielle virksomhed:

— udgifterne under artikel 272 »Udgifter til dokumentation, bibliotek og arkivering«, der beløb sig til1 067 018 EUR (udnyttelsesgrad på 99,55 %), og

— udgifterne under artikel 274 »Produktion og publikation«, der beløb sig til2 067 375 EUR (udnyttelsesgrad på 99,95 %).

3.3. Afsnit 3 — Udgifter i forbindelse med institutionens udførelse af specifikke opgaver

Kapitel 3 7 — Særlige udgifter for visse institutioner og organer

Den endelige budgettildeling for afsnit 3 omfatter alene bevillingerne i kapitel 3 7 for konto 3 7 1 0 »Særlige omkostninger i forbindelse med behandling af sager«. For regnskabsåret 2008 var disse bevillinger på 36 600 EUR, hvoraf der blev indgået forpligtelser for11 450 EUR svarende til en udnyttelsesgrad på 31,28 %.

Der er tale om udgifter på institutionens regning, betalt i forbindelse med gratis retshjælp, som dækker advokatsalærer og andre omkostninger. Udgifterne er vanskelige at forudsige, da budgetgennemførelsen varierer hvert år.

3.4. Afsnit 10 — Andre udgifter

Kapitel 10 0 — Hensættelser

Der er ikke blevet foretaget nogen hensættelser i afsnit 1 0 for regnskabsåret 2008.

(1) Dette tal falder til 1,7 %, hvis der tages hensyn til de genanvendelige indtægter, der i overensstemmelse med budgetpraksis fremgår under »p.m.« i forbindelse med opstillingen af det oprindelige budget, men som der behørigt er taget hensyn til i samme budget via en fratrækning på de berørte budgetkonti.

BILAG I Budgetoverførsler foretaget i 2008 inden for rammerne af finansforordningens artikel 22 og 24 (EUR) Overførsel nr. Dato Afsnit til afsnit Kapitel til kapitel Artikel til artikel Konto til konto Fra artikel/konto Til artikel/konto Overførsler underlagt budgetmyndigheden (i overensstemmelse med artikel 22, stk. 2, og artikel 24, stk. 2, 3 og 4): 1 18.7.2008 400 000 1 0 2 Overgangsgodtgørelser 1 0 3 Pensioner 2 18.7.2008 360 000 1 2 0 0 Vederlag og godtgørelser 1 6 1 2 Efteruddannelse 202 500 1 2 0 0 Vederlag og godtgørelser 2 1 0 0 Indkøb, arbejder, vedligeholdelse og tilpasning af materiel og programmel og dertil hørende arbejder 345 000 1 2 0 0 Vederlag og godtgørelser 2 1 0 2 Eksterne it-ydelser 3 21.10.2008 50 000 2 3 0 Papir, kontorartikler og diverse hjælpematerialer 2 3 6 Porto 4 21.10.2008 250 000 1 2 0 0 Vederlag og godtgørelser 1 6 5 4 Dagcenteret for børn 5 17.12.2008 500 000 1 0 0 2 Rettigheder ved tiltræden, forflyttelse eller udtræden 2 0 0 1 Leje/køb 325 000 1 0 9 Hensættelse 2 0 0 1 Leje/køb 2 645 000 1 2 9 Hensættelse 2 0 0 1 Leje/køb 6 17.12.2008 300 000 1 0 2 Overgangsgodtgørelser 2 0 0 1 Leje/køb 109 000 1 0 9 Hensættelse 2 0 0 1 Leje/køb 7 17.12.2008 3 121 000 1 2 0 0 Vederlag og godtgørelser 2 0 0 1 Leje/køb 8 21.11.2008 15 000 2 1 4 Teknisk materiel og tekniske anlæg 2 3 8 Andre administrative udgifter 30 000 2 3 0 Papir, kontorartikler og diverse hjælpematerialer 2 3 8 Andre administrative udgifter 43 000 2 7 4 1 Publikation af generel art 2 3 8 Andre administrative udgifter Subtotal 8 695 500 7 547 500 668 000 480 000 0 svarende til 79,55 % af alle overførsler Overførsler inden for artikler, der ikke er underlagt budgetmyndigheden (i henhold til artikel 22, stk. 4): 1 12.3.2008 192 500 2 0 0 7 Nyindretning af lokaler 2 0 0 8 Undersøgelser og faglig bistand i forbindelse med byggeprojekterne 2 10.6.2008 100 000 2 1 0 3 Telekommunikation 2 1 0 0 Indkøb, arbejder, vedligeholdelse og tilpasning af materiel og programmel og dertil hørende arbejder 3 20.6.2008 710 000 1 2 0 0 Vederlag og godtgørelser 1 2 0 4 Rettigheder ved tiltræden, forflyttelse eller udtræden 4 3.11.2008 65 000 2 0 0 0 Leje 2 0 0 7 Nyindretning af lokaler 5 3.11.2008 98 600 2 0 0 0 Leje 2 0 0 8 Undersøgelser og faglig bistand i forbindelse med byggeprojekterne 6 13.11.2008 12 000 1 6 5 0 Lægetjeneste 1 6 5 2 Restauranter og kantiner 7 8.12.2008 5 000 1 6 1 2 Efteruddannelse 1 6 1 0 Diverse udgifter i forbindelse med tiltræden 8 11.12.2008 48 000 1 4 0 4 Praktikkurser og udveksling af personale 1 4 0 5 Andre eksterne ydelser 9 11.12.2008 40 000 1 4 0 4 Praktikkurser og udveksling af personale 1 4 0 0 Øvrige ansatte 10 10.12.2008 964 940 2 0 0 0 Leje 2 0 0 1 Leje/køb Subtotal 2 236 040 0 0 0 2 236 040 svarende til 20,45 % af alle overførsler I alt 10 931 540 7 547 500 668 000 480 000 2 236 040

BILAG II Sammenligning efter kapitel af indtægtsudnyttelsen i 2008 i forhold til 2007 (EUR) Kapitel Tekst Konstaterede fordringer 2008 Konstaterede fordringer 2007 Difference Diff. % 4 0 Diverse skatter og afgifter 21 613 643,09 20 476 355,55 1 137 287,54 5,55 % 4 1 Bidrag til pensionsordningen 16 031 270,75 15 352 667,08 678 603,67 4,42 % Afsnit 4 37 644 913,84 35 829 022,63 1 815 891,21 5,07 % 5 0 Indtægter ved salg af løsøre og fast ejendom 396 469,07 327 205,19 69 263,88 21,17 % 5 2 Afkast af investeret kapital og udlånskapital, bankrenter og andre renter 134 037,41 164 489,23 –30 451,82 –18,51 % 5 5 Indtægter fra tjenesteydelser og arbejder 0,00 0,00 0,00 0,00 % 5 7 Andre bidrag og tilbagebetalinger i forbindelse med den administrative drift af institutionen 553 102,52 399 702,32 153 400,20 38,38 % 5 8 Diverse godtgørelser 28 888,04 34 799,41 –5 911,37 16,99 % Afsnit 5 1 112 497,04 926 196,15 186 300,89 20,12 % 9 0 Diverse indtægter 28 551,00 170 488,00 – 141 937,00 –83,25 % Afsnit 9 28 551,00 170 488,00 – 141 937,00 –83,25 % I alt 38 785 961,88 36 925 706,78 1 860 255,10 5,04 %

BILAG III Budgetgennemførelse af indtægterne efter afsnit (EUR) Afsnit Fremførsler 2007-2008 Forskelle i løbet af regnskabsåret Fremførsler 2007-2008 efter rettelser Indtægter af de konstaterede fordringer % Konstaterede fordringer 2008 Indtægter af konstaterede fordringer regnskabsåret 2008 % Fremførsler 2008-2009 (1) (2) (3) = (1) + (2) (4) (4) / (3) (5) (6) (6) / (5) (3) – (4) + (5) – (6) 4 308 417,42 0,00 308 417,42 272 608,32 88,39 % 37 644 913,84 37 631 335,93 99,96 % 49 387,01 5 19 187,76 –5,00 19 182,76 17 917,35 93,40 % 1 112 497,04 1 077 580,49 96,86 % 36 181,96 9 0,00 0,00 0,00 0,00 0 % 28 551,00 28 551,00 100,00 % 0,00 I alt 327 605,18 –5,00 327 600,18 290 525,67 88,68 % 38 785 961,88 38 737 467,42 99,88 % 85 568,97 AFSNIT 4 : Indtægter fra personer, der er knyttet til institutionerne og andre fællesskabsorganer AFSNIT 5 : Indtægter i forbindelse med institutionens administration AFSNIT 9 : Diverse indtægter

BILAG IV Sammenligning efter kapitel af bevillingsudnyttelsen i 2008 i forhold til 2007 (EUR) Kapitel Tekst Forpligtelser 2008 Forpligtelser 2007 Difference Diff. % 1 0 Medlemmer af institutionen 28 131 683,65 27 224 797,50 906 886,15 3,33 % 1 2 Tjenestemænd og midlertidigt ansatte 172 675 432,74 162 762 848,36 9 912 584,38 6,09 % 1 4 Andet personale og eksterne ydelser 13 964 180,16 12 370 922,97 1 593 257,19 12,88 % 1 6 Andre udgifter vedrørende personer, der er knyttet til institutionen 3 884 970,96 3 863 815,88 21 155,08 0,55 % Afsnit 1 218 656 267,51 206 222 384,71 12 433 882,80 6,03 % 2 0 Bygninger og omkostninger i forbindelse hermed 44 737 141,23 38 709 427,33 6 027 713,90 15,57 % 2 1 It, udstyr og inventar: indkøb, leje og vedligeholdelse 20 112 512,05 14 353 802,46 5 758 709,59 40,12 % 2 3 Løbende administrative udgifter 3 029 172,15 2 182 329,99 846 842,16 38,80 % 2 5 Møder og konferencer 704 344,23 672 545,68 31 798,55 4,73 % 2 7 Information: køb, arkivering, produktion og publikation 3 134 393,62 3 001 639,37 132 754,25 4,42 % Afsnit 2 71 717 563,28 58 919 744,83 12 797 818,45 21,72 % 3 7 Særlige udgifter for visse institutioner og organer 11 450,27 11 762,51 – 312,24 –2,66 % Afsnit 3 11 450,27 11 762,51 – 312,24 –2,66 % I alt 290 385 281,06 265 153 892,05 25 231 389,01 9,52 %

BILAG V Budgetgennemførelsen af bevillingerne efter afsnit (EUR) Afsnit Fremførsler 2007-2008 Betaling af fremførte bevillinger Annullationer Bevillinger fra regnskabsåret 2008 Forpligtelser i regnskabsåret 2008 Betalinger gennemført 31.12.2008 Fremførsler 2008-2009 Annullationer (1) (2) (3) = (1) – (2) (4) (5) (6) (7) = (5) – (6) (8) = (4) – (5) 1 3 544 641,35 2 980 571,66 564 069,69 222 070 742,00 218 656 267,51 214 955 929,32 3 700 338,19 3 414 474,49 2 9 372 458,01 8 828 072,58 544 385,43 71 970 249,00 71 717 563,28 60 800 536,35 10 917 026,93 252 685,72 3 2 000,00 2 000,00 0,00 36 600,00 11 450,27 11 408,27 42,00 25 149,73 10 0,00 0,00 0,00 0,00 0,00 0,00 0,00 0,00 I alt 12 919 099,36 11 810 644,24 1 108 455,12 294 077 591,00 290 385 281,06 275 767 873,94 14 617 407,12 3 692 309,94 % 100 % 91,42 % 8,58 % 100 % 98,74 % 94,97 % 5,03 % 1,26 % AFSNIT 1 : Personer, der er knyttet til institutionen AFSNIT 2 : Bygninger, inventar, udstyr og forskellige driftsudgifter AFSNIT 3 : Udgifter i forbindelse med institutionens udførelse af specifikke opgaver AFSNIT 10 : Andre udgifter